b"\n_START_ARTICLE_\nDinode\n_START_PARAGRAPH_\nUn dinode \xc3\xa9s cadascun dels el\xc3\xa8ctrodes que formen part d'un tub fotomultiplicador._NEWLINE_Cada dinode es carrega m\xc3\xa9s positivament que el seu predecessor, despr\xc3\xa9s de deixar l'\xc3\xb2ptica d'entrada els electrons arriben al primer dinode amb una energia d'algunes centenes d'electr\xc3\xb3 volts, aquest petit corrent el\xc3\xa8ctric s'haur\xc3\xa0 amplificat habitualment a un mili\xc3\xb3 al final del proc\xc3\xa9s._NEWLINE_Quan els electrons toquen el dinode provoquen un mecanisme a la seva superf\xc3\xadcie anomenat emissi\xc3\xb3 secund\xc3\xa0ria, aquest mecanisme s'assembla a l'efecte fotoel\xc3\xa8ctric per\xc3\xb2 amb electrons com a part\xc3\xadcula incident. Els electrons que arriben amb algunes centenes d'eV generaran algunes desenes d'electrons d'energia molt m\xc3\xa9s feble, que per difer\xc3\xa8ncia de potencial entre el primer dinode i el segon s'acceleraran cap al segon dinode per tal de provocar un altre cop el mateix mecanisme. La difer\xc3\xa8ncia de potencial entre un dinode i el seu precedent acostuma a ser de 90 a 100 volts. En repetir-se aquest mecanisme al llarg dels diferents dinodes \xc3\xa9s possible multiplicar els 4 o 5 electrons inicials emesos pel fotoc\xc3\xa0tode i convertir-los en diversos milions, entre 10\xe2\x81\xb5 i 10\xe2\x81\xb7 electrons per cadascun dels incidents."